text:
Lider di MEP, Evelyn Wever-Croes a reacciona indigna rib’e decision di Minister Dowers pa laga un criminal pisa cana liber. Pero mas indigna e tabata despues di scucha e reaccion di e Minister.
“Minister Dowers, en bes di asumi su responsabilidad, a core sconde atrobe tras di MEP gañando cu ta MEP a cambia e ley na 2014 cu por laga criminalnan pasa dia cu nan famia.
Tur hende sa cu na 2014 ta AVP tabata manda ainda y ta nan ta pasa ley. Pero asina cu nos drenta den Gobierno nos ta cambi’e bek”, segun Wever-Croes.
“Sin embargo, Minister Dowers den su declaracion a mustra cu e no conoce e ley tampoco! Pasobra ley por conoce e posibilidad di “verlof”, pero semper na discrecion di e Minister.
Un Minister tin tur posibilidad di nenga un peticion pa verlof especialmente si e “verlof” ta causa panico y pone seguridad di otronan na peliger. Ta straño cu e Minister no sa esey y diripiente tin miedo di perde un caso.
Ademas, e Minister a bisa cu no ta e ta duna e “verlof”, mustrando un biaha mas cu e no conoce su ley. E Minister ta responsabel huridicamente pa tur e decisionnan di verlof y e tin e autoridad pa otorga of nenga verlof”, Wever-Croes ta splica.
“Ta e actitud swak aki di e Minister ta e motibo pakico nos pais su seguridad a desaparece. Minister Dowers no sa su trabou y no tin interes den su trabou. Y ta p’esey criminalnan ta fiesta na Aruba. E actitud complaciente di Gobierno tin nos unda nos ta”, lider di MEP a expresa.
“Nos pais merece miho. Nos pais ta desea miho. Nos ciudadanonan no kier pa criminalnan fiesta. Nos ciudadanonan kier pa crimen wordo combati cu man duro y no na e forma aki.
Nos pueblo no kier gobernantenan cu ta sconde tras di oposicion, nos pueblo kier gobernantenan cu ta bisa loke nan ta haci, y haci loke nan ta bisa.
Mescos cu den un cas un mama of un tata ta pone orden cu man duro, asina nos pueblo kier un Gobierno pa pone orden cu man duro. MEP ta dispuesto pa combati criminalidad cu man duro y sin miedo, y esnan cu conocemi sa cu ora mi bisa cu mi ta bay actua cu man duro, mi ta hacie. Esey ta mi compromise”, lider di MEP, Evelyn Wever-Croes a duna di conoce.


c: text/html

text:
Durante un ceremonia cortico teni na Centro di Husticia na Santa Cruz, Cuerpo Policial Aruba (KPA) a ricibi e yabinan di dos pickup nobo nobo pa yuda combati criminalidad na nos fronteranan. E acto a tuma luga den presencia di Minister di Husticia, drs. mr. Arthur Dowers.
“Awe nos ta para akinan pa tuma e yabi di dos auto nobo den servicio di Cuerpo Policial. Den e caso aki ta autonan cu ta bay pa e departamento cu ta traha cu nos frontera o sea, aeropuerto y waf (Barcadera). Ta autonan cu ta bay den uzo pa patruya den vecindario di e facilidadnan aki. Naturalmente waf cu ta un tereno mas grandi como tambe na aeropuerto si mester atende cualkier incidente”, asina e mandatario a splica.
Minister Dowers ta sigui bisa cu na e fronteranan e trabao di Cuerpo Policial ta uno di implementa.
“Den otro palabra, no ta papia di prevencion sino implementacion, o sea, pone ordo y siguridad na nos fronteranan. Banda di e grupo aki tin un grupo mas grandi cu ta e martiu hudicial.
Nan ta traha realmente pa sigura nos fronteranan y e autonan aki ta bay yuda pa nos ta presente den tur skina”, e mandatario a enfatisa.
Alto Comisario interino, Vanessa Tjon a duna di conoce cu e ta hopi importante pasobra ta hayando dos auto cu por haci hopi bon uzo di nan, den e caso aki na departamento di Polis di frontera.
Nos tin experiencia cu autonan y sa cu pickup ta duradero. Bo ta mira cu nan ta bay mas largo cu otro autonan”.
“Nos lo haci sigur bon uzo di nan y na un bon manera. E departamentonan aki hopi biaha ta core cierto riesgonan mirando cu nan ta na frontera di e isla y hopi biaha nos mester facilita nan tambe cu e material cu nan mester”, asina e Comisario di Polis a agrega.
Cuerpo Policial Aruba ta masha contento cu e dos autonan nobo aki pa nan trabao na aeropuerto como tambe na Barcadera. E intencion di e dos pickupnan aki ta pa nan yega caminda cu e modelonan Hyundai Santa Fe, cu e departamentonan ey ta uzando ainda, no por yega.

robotstxt: allowed

filter: keep


text:
Diagnóstiko Genetiko Pre-implantatorio
Obhetivo di programa di diagnóstiko genétiko pre-implantatorio ta evitá transmití na e yunan enfermedatnan genétiko ku e tatanan ta porta, manera hemofilia, Cystic fibrosis, distrofia di múskulo, entre otro, i di mes un manera, ora ta konosí ku tin riesgo inminente ku beibi lo nase ku un síndrome genétiko manera trisomía 21 (síndrome di Down).
P’esaki, ta realisa un fertilisashon in vitro i èmbrionnan formá den laboratorio ta studia promé ku nan lo ta transferí den matris di e mama. Durante estudio nan ta saka un di e sèlnan di èmbrio i hibanan den laboratorio di genétika. Unikamente èmbrionnan ku tin sèlnan normal lo ta transferí den matris di mama.
Te awendia e beibinan nasé dor di e téknika aki no a presentá efektonan desbentahoso, ma efektonan a largu plazo ainda no a ser baluá, i pa motibo aki, mester djis praktiká e diagnóstiko aki ora benefisionan ta surpasá e riesgonan.


text:
Den cuadro di e ultimo sesion di “Justice in Practice”, cu Minister di Husticia mr. drs. Arthur Dowers a laga organisa na februari ultimo, awor ta preparando un evento informativo den e mesun cuadro pa tanto miembronan di Camara di Comercio, como tambe esnan di ATIA.
E evento informativo cu a hiba e nomber di “Justice in Practice”, teni na final di februari 2017, a cay na agrado di tur esnan cu tabata presente.
Comentarionan cu por a tende rond di personanan di sector comercial, tabata cu pa nan ta di gran importancia sa, kico tur ta wordo haci den parti di prevencion di crimen como tambe den ki tipo di forma nan tambe lo por contribui.
Departamentonan cu ta resorta bou di Minister Dowers manera Kustwacht, IASA, Cuerpo Policial y tambe PG mr. Alex van Dam, a elabora ampliamente di nan labor extenso y incansabel pa por garantisa seguridad y trankilidad den nos comunidad.
Representantenan di ATIA y tambe KvK a haya e dia informativo aki cu Minister Dowers a organisa, asina interesante, cu nan deseo ta p’e titular por organisa algo similar pa nan respectivo miembronan y den cuadra di esaki mes, cu e titular encarga cu husticia a duna instruccion caba, pa por planea pronto un dia informativo pa tanto miembronan di Camara di Comercio como tambe esnan di ATIA.
E fecha exacto no ta conoci ainda, pero a compronde cu esaki lo bay tuma lugar den final di luna di maart


text:
18
Local
Diamars 15 di Maart 2011
AWEMainta.com
Gobernador ta sostene Conteo Nacional di Parha RIBA Diadomingo 13 di Maart, Su Excelencia Gobernador di Aruba, Sr. Freddy Refunjol a ricibi su formulario pa conteo di parha for di man di Presidente di Aruba Birdlife Conservation. Esaki a sosode na residencia di Gobernador. Gobernador ta un amante di naturalesa y a bisa di ta contento cu Aruba lo tene su prome conteo nacional di parha y ta aprecia cu e conteo aki lo tuma luga riba 18 di Maart, cu ta e Fiesta Nacional di Aruba. Naturalesa en general y nos parhanan en particular ta forma parti importante di cultura Arubiano. Gobernador como tal ta specialmente contento cu un can-
tidad grandi di scol na Aruba lo participa cu e accion. Banda di acumula datonan importante, e conteo di parha lo contribui na conscientisacion riba naturalesa di Aruba. E populacion di parha ta bou presion entre otro pa motibo di e colebra invasivo e Boa Constrictor y mester keda vigila tur aña. Pa demostra su sosten, Gobernador a sigura cu tur persona di Gabinete di Gobernador lo participa na e conteo y a pidi henter comunidad pa haci mescos. Potret ta ilustra na momento cu Gobernador ta ricibi e prome formulario pa conta parha for di Sr. Greg Peterson di Fundacion Aruba Bird Life Conservation.
Evelyn Wever-Croes
Pabien na tur participante den Festival un Canto na Aruba y su Himno y Bandera rente cantantenan. Y e publico cu a acudi na e festival sigur a logra haci e actividad aki esun mas importante den historia di celebracion di nos Himno y nos Bandera. E ambiente di cuminda tipico y artesania local a completa e obra. Organisadonan por ta orguyoso y satisfecho di un tremen-
DEN fin di siman a tuma luga
do trabou.
na Centro di Bario Tanki Leendert e festival di Canto na Aruba y su Himno y Bandera. E festival tabata un exito rotundo, danki na tur e participantenan. “Mi tabata tin e honor di ta presente na tur 4 anochi di e festival, y tabata tin hopi ambiente”, segun e Parlamentario. E cantantenan di edadnan desde 4 aña a duna un presentacion formidabel. E compositor y areglistanan a demostra hopi talento y amor pa nos patria. E bandanan a duna un bunita presentacion acompañando e dife-
“Mi kier felicita e ganadonan, e finalistanan, e compositor y areglistanan y e banda nan cu a duna un tremendo presentacion. Boso a demostra un amor grandi pa nos pais, cu por sirbi di ehempel pa hopi hende. Tambe mi kier felicita organisadonan di un evento asina grandi, y mi ta spera cu nan sigui cu e actividad aki den futuro. No tin miho forma pa cuminsa e celebracion grandi di 35 aña di nos Himno y Bandera!”, segun Evelyn Wever-Croes
Published on Mar 14, 2011


text:
Kaminda maritimo rapido pa Aruba, Kòrsou i Boneiru un paso mas serka
Hulanda ta duna sosten na e inisiativa pa desaroyo di un konekson diario rapido di barko entre e tres islanan: Aruba, Kòrsou i Boneiru. Un konekshon vice versa asina via laman ta duna un impulso importante na ekonomia di e islanan i ta kontribuí na mehorashon di e trafiko di persona i merkansía entre e islanan. Esaki ta loke minister Plasterk (di Asuntunan Interno i di Relashonnan di Reino) a bisa den su diskurso di apertura na e Konferensha di Reino na Kòrsou.
Entretantu un estudio di faktibilidad a kuminsá riba enkargo di Aruba, Kòrsou i Boneiru. Despues di su kompletashon lo tin klaridad riba e kondishonnan esenscial nesesario, manera fasilidadnan di haf i proceduranan di duana i imigrashon. Awor kaba tin klaridad ku interkambio di dato i un bon koperashon entre e departamentunan konserní di e tres paisnan Aruba, Kòrsou i Hulanda, ta nesesario. Hulanda ta deseá di hasi esaki posibel I ta hunga un ròl aktivo i kordinativo, dor di brinda mas sosten tekniko riba tereno di ICT i asuntunan hurídiko.
E efektonan ekonómiko i soshal pa Aruba, Kòrsou i Boneiru por ta enorme, si habrimentu ku un konekson diario rapido di fèri, transportashon mas barata di hende i di merkansia bira posibel. Aktualmente no tin un bon konekshon di barku, tur kos mester tuma luga via aire. Ku un konekson di fèri e merkado (di benta) pa komersio mesora lo bira mas grandi i lo bira tambe mas fásil i mas interesante pa bira mas aktivo riba mas isla. Tambe lo surgi mas posibilidadnan pa turismo i otro formanan di dunamentu di servisio. Ta stimulá desaroyonan di sosiedad, tal manera mas posibilidat pa preparashon, kapasitashon i trabou. Tambe biahamentu pa e pueblo, ku hopi biaha tin famia riba mas isla, ta bira mas fásil i mas barata.